35. ΑΠΟΦΑΣΙΣ ΥΠΟΥΡΓΟΥ ΓΕΩΡΓΙΑΣ Αριθ. 205332/974 της 24/26 Φεβρ. 1977 (ΦΕΚ Β΄ 147) Περί απαγορεύσεως της θήρας μέσα στο Μαλιακό κόλπο για την προστασία των υδροβίων πτηνών. Έχοντες υπ’ όψει: 1.Τις διατάξεις των άρθρ. 257 παρ. 2,258 Ν.Δ. 861/1969, 16 Ν.Δ. 996/71 και 7 Νόμ. 177/75. 2.Την ανάγκη προστασίας των υδροβίων πτερωτών θηραμάτων για την διατήρηση, διαφύλαξη και αύξηση του θηραματικού κεφαλαίου. 3.Τις αριθ. 1018/4.2.77 και 14/28.1.77 εισηγήσεις της Δ/νσεως Δασών Ν. Φθιώτιδος και Κυνηγετικού Συλλόγου Λαμίας για την προστασία των υδροβίων πτηνών του Δέλτα Σπερχειού ποταμού και Μαλιακού Κόλπου, αποφασίζουμε: Απαγορεύουμε για μια 10ετία τη θήρα με μηχανοκίνητα και με πλωτά μέσα στη θαλασσία περιοχή του Μαλιακού κόλπου την ευρισκομένη δυτικά της νοητής ευθείας γραμμής Χιλιομίλι ΣκαρφείαςΚαραβοφάναρο Καραβομύλου και μέχρι των ακτών των όρμων: Στυλίδας, Δέλτα Σπερχειού ποταμού, Σπηλίδι, Κακόλασπη Αγίας Τριάδος, Επίσκοπος, για την προστασία, διατήρηση και αύξηση των υδροβίων πτερωτών θηραμάτων. Η Διεύθυνση Δασών Ν. Φθιώτιδος, παρακαλείται για την έκδοση της απαγορευτικής διατάξεως θήρας, σύμφωνα με το άρθρ. 7 του Νόμ. 177/75. Η ισχύς της παρούσης αποφάσεώς μας αρχίζει από το κυνηγετικόν έτος 1977-1978. Η απόφαση αυτή να δημοσιευθή με την Εφημερίδα της Κυβερνήσεως. 